Indoneziyada yashovchi 35 yoshli Sulami kamdan-kam uchraydigan kasallik - ankilozir spondiloartritdan aziyat chekadi. Bu kasallik uning tanasini taxta kabi qotirib qo‘ygan. Life nashrida ma’lum qilinishicha, bemorning umurtqasi to‘liq harakatdan qolgan. Sulamining ahvoli shu qadar og‘irki, u 90 yoshli buvisining yordamiga muhtoj. 35 yoshli qizni bambuk umurtqa deb atashadi. So‘nggi 10 yil u na engasha va na o‘tira oldi. U faqat tayoq yordamida harakatlanadi. Ankilozir spondiloartrit umurtqa yoki tana a’zolaridan biri qattiq shamollagan taqdirda paydo bo‘ladi. Bemorning ahvolini faqat fizioterapiya kurslari va mashqlar to‘g‘irlay oladi.